ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-3772/18-2019

10.05.2019.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1385/2018 (3337/2018), за набавку добара: Набавка кућишта ТНП, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Члан 4. став 1. модела уговора гласи:

„Плаћање добара и техничке документације која су предмет ове набавке, позиције 1., 2. и 3. обрасца структуре цене, Купац ће извршити на рачун Продавца, по испоруци добара и по потписивању Записника о квалитативном и квантитативном пријему добара и записника о примопредаји техничке документације, од стране овлашћених представника Купца и Продавца -без примедби, у законском року до 45 дана и по пријему исправног рачуна.“

Предлажемо следећи начин плаћања за делове:

• 20% аванса по потписивању уговора

• 40% по спремности EXW Buchelay

• 40% по испоруци у Обреновац/ТЕНТ постројење DAP.

**ОДГОВОР 1:**

Наручилац ће изменити конкурсну документацију у делу који се односи на начин плаћања: тачке 6.13, 6.15 и 6.28 Упутства понуђачима како да сачине понуду, образац понуде и члан 4. и члан 9. модела уговора.

**ПИТAЊE 2:**

Члан 5. став 9. модела уговора гласи:

„У случају да Продавац не изврши испоруку добара у уговореном року, Купац има право на наплату уговорне казне, банкарске гаранције за добро извршење посла у целости, као и право на раскид Уговора.“

Предлажемо следеће:

„У случају да Продавац не испоручи робу у договореном року, Купац има право на наплату уговорне казне, а ако се достигне горња граница казне, да раскине Уговор.“

**ОДГОВОР 2:**

Члан 5. модела уговора остаје непромењен.

**ПИТAЊE 3:**

У члану 5. модела уговора наведено је следеће:

„Продавац је дужан да уз сваку испоруку достави, следећу документацију:

- Рачун на пуну вредност испоруке, на којој мора да буде назначено “Рачун за царињење” – 3 оригинала;

- Транспортни документ (за превоз камионом – ЦМР);

- Уверење о пореклу Робе (ЕУР 1) – 1 оригинал;

- Копију товарног листа – 1 копија;

- Листе паковања, - 2 оригинала;

- атесте и сертификате произвођача

Копије горе наведених докумената продавац треба да достави купцу најмање 24 (двадесет четири) сата пре приспећа опреме у одредишно место.

Продавац ће за све испоруке добара, као и за ону робу која се директно шаље укупцу прибавити о свом трошку сертификат о пореклу ЕУР 1.

Уколико Продавац не прибави горе наведени сертификат ЕУР 1, дужан је дужан је да плати припадајуће зависне трошкове увоза који би услед тога могли настати, директном дознаком на текући рачуни овлашћеног шпедитера Купца, Транспортшпед д.о.о. Београд:“

Потврда ЕУР 1 може бити испуњена за робу и само за робу.

Ова услуга је искључена за потврду ЕУР 1

**ОДГОВОР 3:**

Како је и наведено у члану 5. модела уговора „Продавац ће за све испоруке добара, као и за ону робу која се директно шаље укупцу прибавити о свом трошку сертификат о пореклу ЕУР 1.“

**ПИТAЊE 4:**

У члану 7. став 6. модела уговора наведено је следеће:

„Купац, који је Продавцу благовремено и на поуздан начин ставио приговор због утврђених недостатака у квалитету добра, има право да, у року остављеном у приговору, тражи од Продавца:

* да отклони недостатке о свом трошку, ако су мане на добрима отклоњиве, или
* да му испоручи нове количине добра без недостатака о свом трошку и да испоручено добро са недостацима о свом трошку преузме или
* да одбије пријем добра са недостацима.

Предлажемо следеће:

„Купац, који је Продавцу благовремено и на поуздан начин ставио приговор због утврђених недостатака у квалитету добра, има право да, у року остављеном у приговору, тражи од Продавца, када је то примењиво:

* да отклони недостатке о свом трошку, ако су мане на добрима отклоњиве, или
* да му испоручи нове количине добра без недостатака о свом трошку и да испоручено добро са недостацима о свом трошку преузме."

**ОДГОВОР 4:**

У зависности од евентуалног недостатка, његове врсте, обима и количине на испорученим добрима, примениће се нека од опција из Члана 7. за отклањање недостатака а која мора бити предходно усаглашена и одобрена од стране наручиоца.

Члан 7. модела уговора остаје непромењен.

**ПИТAЊE 5:**

У члану 8. модела уговора наведено је следеће:

„Гарантни рок за испоручена добра из члана 1, износи \_\_\_\_\_\_\_\_\_\_\_\_\_\_ месеци, а почиње да тече од пуштања пумпе у рад, што ће бити констатовано потписивањем записника.

………………………………………………..

Од тренутка замене и/или репарације предмета уговора у гарантном периоду, односно од тренутка отклањања насталог квара тече нови гарантни рок не краћи од првобитног и не дужи од 8 година (96 месеци) од уградње.“

Предлажемо следеће:

„Гарантни рок за испоручену робу наведену у члану 1 је \_\_\_\_\_\_\_\_\_\_\_\_\_\_ месеци, а почиње да тече од пуштања у рад пумпе, која што ће бити утврђено потписивањем записника, или \_\_\_\_\_ месеци од испоруке, шта год да је раније.

………………………………………………..

Од тренутка замене и/или поправке предмета уговора у гарантном року, односно од тренутка отклањања насталог квара, почиње нови гарантни рок који није краћи од претходног али неће прелазити шест (6) месеци од краја почетног периода гаранције.“

**ОДГОВОР 5:**

Наручилац ће изменити конкурсну докумнетацију у делу који се односи на гарантни период: тачку 3.6 техничке спецификације, тачку 6.12 упутства понуђачима како да сачине понуду и члан 8. модела уговора.

**ПИТAЊE 6:**

У члану 12. модела уговора наведено је следеће:

„Уговорна казна се обрачунава од првог дана од истека уговореног рока испоруке из члана 5. овог Уговора и износи 0,5% уговорене вредности неиспоручених добара/неизвршених услуга дневно, а највише до 10% укупно уговорене вредности добара/неизвршених услуга, без пореза на додату вредност.

.................................................................................

У случају закашњења са испоруком дужег од 20 (двадесет) дана, Купац има право да једнострано раскине овај Уговор и од Продавца захтева накнаду штете и измакле добити.“

Предлажемо следеће:

„Уговорна казна се обрачунава од првог дана након истека рока за доставу из члана 5 овог Уговора и износи 0,5% уговорене вредности неиспоручене робе / неизвршене услуге недељно, а највише до 5% од укупне вредности робе / неизвршене услуге, без ПДВ-а.

…………………………………………….

У случају кашњења испоруке од више од 70 (седамдесет) дана, Купац има право да једнострано раскине овај Уговор. Плац́ање од стране Продавца уговорене одштете ће у потпуности испунити обавезе од одговорности Продавца за такав пропуст и биће једини правни лек Купца.“

**ОДГОВОР 6:**

Члан 12. модела уговора остаје непромењен.

**ПИТAЊE 7:**

У члану 21. модела уговора наведено је следеће:

„На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије – примењивих с обзиром на предмет овог Уговора.“

Молимо вас да имате на уму да ми не познајемо стандарде и техничке норме Републике Србије.

Међутим, можемо потврдити да смо у складу са стандардима и техничким нормама Европске уније.

**ОДГОВОР 7:**

Наручилац ће изменити конкурсну документацију у складу са примедбама заинтересовног лица.

**ПИТAЊE 8:**

У члану 22. модела уговора наведено је следеће:

„Сви неспоразуми који настану из овог Уговора и поводом њега Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране Спољнотрговинске арбитраже при Привредној комори Србије, уз примену њеног Правилника.

У случају спора примењује се материјално и процесно право Републике Србије, а поступак се води на српском језику.“

Предлажемо следеће:

„Било који спор који настане у вези са извршењем овог уговора од стране уговорних страна, решаваће се уз обострану сагласност, при чему се за тумачење спорних ситуација користи комплетна тендерска документација.

Ако се спор не буде решен на начин из става 1. овог члана, сваки спор који настане у вези са постојећим Уговором мора бити достављен Међународном арбитражном суду Међународне трговинске коморе и мора се решавати у складу са Правилима арбитраже Међународне трговинске коморе од стране три арбитра именована у складу са овим правилима. Арбитражни град ц́е бити Женева (Швајцарска), а поступак ц́е се водити на енглеском језику.“

**ОДГОВОР 8:**

Наручилац ће изменити конкурсну документацију у складу са примедбама заинтересовног лица.

**ПИТAЊE 9:**

Предлажемо да се дода следећи члан:

„Огарничење одговорности

Без обзира на све што је наведено у уговору, укључујући све документе који чине његов саставни део, и у највећој могућој мери допуштеној законом, ни у којем случају Пружалац услуга неће бити одговоран кориснику услуге, путем одбитка, или због било које врсте кршења уговора или законске обавезе или права на репарацију (укључујући без ограничења и немар) за било какав губитак профита, губитак уговора или профита, одложено штету, прекид или губитак производње, губитак употребе, губитак пословне могућности, индиректну, криминалну, случајну или последичну штету било које врсте која може бити на располагању кориснику услуге.

Корисник Услуге се на даље слаже да ц́е заштитити, надокнадити штету и да се неће сматрати одговорним од стране Пружаоца услуга у односу на било који одштетни захтев крајњег корисника или клијената корисника услуга на име таквих губитака.

Правна средства која су на располагању Кориснику услуге су искључива и одговорност Пружаоца услуга у смислу било ког уговора, компензације, права на компензацију (укључујући немар), под било којом гаранцијом, објективном одговорношћу или на други начин, не сме да прелази 100 процената (100%) уговорне цене, осим ако су потраживања узрокована грубим немаром или свесним недоличним понашањем Пружаоца услуга или на основу правне одговорности Пружаоца услуга за личне повреде.

Како се овде користи, израз "груби немар" ц́е представљати грубо непоштовање или непромишљен немар у односу на штетне последице, односно последице које се могу избећи а "намерно лоше понашање" ц́е бити понашање које намерно занемарује сигурност других и/или сигурност имовине других. "Груба непажња" и/или "намерно недолично понашање" неће укључивати било какво деловање или пропуст или било какву грешку у просуђивању или пропусту учињеном с добрим намерама.

**ОДГОВОР 9:**

Наручилац ће изменити конкурсну документацију у складу са примедбама заинтересовног лица.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

КОМИСИЈА